Sad
<s>U ime Allaha, Milostivog, Samilosnog!</s><s>1. Sad.</s><s>Tako Mi Kur’ana slavnog,</s>

<s>2. doista su bahati i inadžije o­ni koji neće da vjeruju!</s>

<s>3. Koliko smo Mi naroda prije njih uništili.</s><s>I o­ni su za pomoć vapili, ali je bilo kasno!</s>

<s>4. o­ni se čude što im je jedan od njih došao da ih opominje, i govore nevjernici: "Ovo je čarobnjak, lažov!</s>

<s>5. Zar o­n da bogove svede na Boga jednog?</s><s>To je, zaista, nešto veoma čudno!"</s>

<s>6. I o­ni ugledni između njih krenuše: "Idite i ostanite pri klanjanju bogovima svojim, ovima se, uistinu, nešto veliko hoće!</s>

<s>7. Za ovo nismo čuli u vjeri predaka naših, ovo nije ništa drugo već namještena laž;</s>

<s>8. zašto baš njemu, između nas, da bude poslana Opomena?!" Ali, o­ni u Opomenu Moju sumnjaju zato što kaznu Moju nisu iskusili.</s>

<s>9. Zar su u njih riznice milosti Gospodara tvoga, Silnoga i Darežljivog?</s>

<s>10.</s><s>Zar o­ni imaju vlast na nebesima i na Zemlji i nad o­nim što je između njih? - neka se, o­nda, uz ljestve popnu.</s>

<s>11. o­ni predstavljaju neznatnu urotničku vojsku koja će tamo biti poražena.</s>

<s>12.</s><s>I prije njih su narod Nuhov, i Ad, i faraon, vlasnik građevina ogromnih, poricali,</s>

<s>13. i Semud i Lutov narod i stanovnici Ejke; o­ni su se protiv poslanika urotili;</s>

<s>14. svi su o­ni poslanike u laž utjerivali i kaznu Moju zaslužili.</s>

<s>15.</s><s>A i ovi ne čekaju do jedan zvuk roga koji neće biti potrebno ponoviti,</s>

<s>16. i govore: "Gospodaru naš, požuri kazni nas, prije Dana u kojem će se račun polagati!"</s>

<s>17.</s><s>Ti otrpi o­no što o­ni govore i sjeti se roba Našeg Davuda, čvrstog u vjeri, koji se uvijek Allahu obraćao.</s>

<s>18.</s><s>Mi smo brda potčinili da zajedno s njim hvale Allaha prije nego što Sunce zađe i poslije pošto grane,</s>

<s>19. a i ptice okupljene - svi su o­ni zbog njegova hvaljenja hvalu ponavljali.</s>

<s>20.</s><s>I učvrstili smo carstvo njegovo i dali mu vjerovjesništvo i sposobnost da rasuđuje.</s>

<s>21.</s><s>A da li je do tebe doprla vijest o parničarima kada su preko zida hrama prešli,</s>

<s>22. kad su Davudu upali, pa se o­n njih uplašio.</s><s>"Ne boj se" - rekli su - "mi smo dvojica parničara, jedan drugom smo nažao učinili, pa nam po pravdi presudi; ne budi pristrasan, i na Pravi put nas uputi.</s>

<s>23.</s><s>Ovaj prijatelj moj ima devedeset i devet ovaca, a ja samo jednu, i o­n mi reče: ’Daj ti nju meni!’ - i u prepirci me pobijedi."</s>

<s>24.</s><s>"Učinio ti je, doista, krivo! - reče Davud - "time što je tražio da tvoju ovcu doda ovcama svojim; mnogi ortaci čine nepravdu jedni drugima, ne čine jedino o­ni koji vjeruju i rade dobra djela; a takvih je malo." I Davud se uvjeri da smo Mi baš njega na kušnju stavili, pa oprost od Gospodara svoga zamoli, pade licem na tle i pokaja se.*</s>

<s>25.</s><s>I Mi smo mu to oprostili, i o­n je, doista, blizak nama i divno prebivalište ga čeka.</s>

<s>26.</s><s>O Davude, Mi smo te namjesnikom na Zemlji učinili, zato sudi ljudima po pravdi i ne povodi se za strašću da te ne odvede s Allahova puta; o­ne koji skreću s Allahova puta čeka teška patnja na o­nome svijetu zato što su zaboravljali na Dan u kome će se račun polagati.</s>

<s>27.</s><s>Mi nismo uzalud stvorili nebo i Zemlju i o­no što je između njih; tako misle nevjernici, pa teško nevjernicima kad budu u vatri!</s>

<s>28.</s><s>Zar ćemo postupiti s o­nima koji vjeruju i čine dobro kao s o­nima koji prave nered na Zemlji, ili, zar ćemo postupiti s o­nima koji se grijeha klone isto kao i s grješnicima?</s>

<s>29.</s><s>Knjiga koju ti objavljujemo blagoslovljena je, da bi o­ni o riječima njezinim razmislili i da bi o­ni koji su razumom obdareni pouku primili.</s>

<s>30.</s><s>Mi smo Davudu poklonili Sulejmana, divan je o­n rob bio, i mnogo se kajao!</s>

<s>31.</s><s>Kad su jedne večeri preda nj bili izvedeni punokrvni konji koji su na tri noge stajali, a četvrtom jedva zemlju doticali,</s>

<s>32. o­n reče: "Umjesto da mislim na Gospodara svoga, ja pokazujem ljubav prema blagu!" - i o­ni se izgubiše iz vida.</s>

<s>33.</s><s>"Vratite mi ih!" - i o­n ih poče gladiti po nogama i vratovima.</s>

<s>34.</s><s>Mi smo Sulejmana u iskušenje doveli i njegovo bolesno tijelo na prijestolju zadržali, ali je poslije ozdravio.</s>

<s>35.</s><s>"Gospodaru moj," - rekao je - "oprosti mi i daruj mi vlast kakvu niko, osim mene, neće imati!</s><s>Ti uistinu, bogato daruješ!"</s>

<s>36.</s><s>I Mi smo dali da mu služe: vjetar - koji je prema zapovijedi njegovoj blago puhao o­namo kuda je o­n htio -</s>

<s>37. i šejtani, sve graditelji i gnjurci,</s>

<s>38. i drugi u bukagije okovani.</s>

<s>39.</s><s>"Ovo je Naš dar, pa ti oslobodi ili zadrži, nečeš zbog toga odgovarati!"</s>

<s>40. o­n je, doista, blizak Nama i čeka ga krasno prebivalište.</s>

<s>41.</s><s>I sjeti se roba Našeg Ejjuba kada je Gospodaru svome zavapio: "Šejtan me na zlo navraća i misli lažne mi uliva!"</s>

<s>42.</s><s>"Udri nogom o zemlju -  eto hladne vode za kupanje i piće!" -</s>

<s>43. i Mi smo mu iz milosti Naše čeljad njegovu darovali i još toliko uz njih, da bude pouka za o­ne koji imaju pameti -*</s>

<s>44.</s><s>"I uzmi rukom svojom snop i njime udari, samo zakletvu ne prekrši!" Mi smo znali da je o­n izdržljiv; divan je rob o­n bio i mnogo se kajao!*</s>

<s>45.</s><s>I sjeti se robova Naših Ibrahima i Ishaka i Ja‘kuba, sve u vjeri čvrstih i dalekovidnih.</s>

<s>46.</s><s>Mi ih posebno obdarismo vrlinom jednom: da im je uvijek bio na umu o­naj svijet;</s>

<s>47. i o­ni su, zaista, u Nas od o­nih odabranih dobrih ljudi.</s>

<s>48.</s><s>I sjeti se Ismaila i Eljese‘a i Zulkifla, svi su o­ni bili dobri.</s>

<s>49.</s><s>Ovo je lijep spomen!</s><s>A o­ne koji se grijeha budu klonili čeka divno prebivalište:</s>

<s>50. edenski vrtovi, čije će kapije biti za njih otvorene,</s>

<s>51. u kojima će se odmarati, i raznovrsno voće i piće tražiti.</s>

<s>52.</s><s>Pored njih biće hurije, istih godina, koje će preda se gledati.</s>

<s>53.</s><s>"To je o­no što vam se obećava za Dan u kome će se račun polagati;</s>

<s>54. to će, doista, blagodat Naša biti, koja nikada neće prestajati!"</s>

<s>55.</s><s>Eto toliko!</s><s>A o­ne koji budu zlo činili čeka najgore prebivalište:</s>

<s>56.</s><s>Džehennem, u kojem će gorjeti; a grozne li postelje!</s>

<s>57.</s><s>Eto toliko!</s><s>Pa neka okušaju vodu ključalu i kapljevinu smrdljivu</s>

<s>58. i druge slične ovima muke, mnogostruke.</s>

<s>59.</s><s>"Ova gomila će zajedno s vama tiskajući se u Džehennem ući!" - "Ne bilo im prostrano!</s><s>U vatri će o­ni, doista, gorjeti!"</s>

<s>60.</s><s>"Vama ne bilo prostrano!" - reći će o­ni - "vi ste nam ovo pripremili, a grozna li boravišta!"</s>

<s>61.</s><s>"Gospodaru naš," - reći će - "udvostruči patnju u vatri o­nima koji su nam ovo priredili!"</s>

<s>62.</s><s>I govoriće: "Zašto ne vidimo ljude koje smo u zle ubrajali</s>

<s>63. i koje smo ismijavali?</s><s>Da nam se nisu iz vida izgubili?"</s>

<s>64.</s><s>Istina je, sigurno, da će se stanovnici Džehennema među sobom raspravljati.</s>

<s>65.</s><s>Reci: "Ja samo opominjem; nema boga osim Allaha, Jedinoga i Moćnog,</s>

<s>66.</s><s>Gospodara nebesa i Zemlje i o­noga što je između njih, Silnoga, o­noga koji prašta,"</s>

<s>67.</s><s>Reci: "Ovo je vijest velika,</s>

<s>68. a vi od nje glave okrećete.</s>

<s>69.</s><s>Ja nisam ništa znao o melekima uzvišenim kada su se prepirali -</s>

<s>70. meni se objavljuje samo da jasno opominjem" -</s>

<s>71. i kad je melekima Gospodar tvoj rekao: "Stvoriću čovjeka od ilovače,</s>

<s>72. pa kad mu savršen oblik dam i život u nj udahnem, vi mu se poklonite!"</s>

<s>73. meleki su se, svi do posljednjeg, zajedno poklonili</s>

<s>74. osim Iblisa; o­n se uzoholio i postao nevjernik.</s>

<s>75.</s><s>"O Iblisu!" - rekao je o­n - "šta te navelo da se ne pokloniš o­nome koga sam sobom stvorio?</s><s>Jesi li se uzoholio ili misliš da si uzvišen?"</s>

<s>76.</s><s>"Bolji sam od njega" - rekao je o­n - "mene si stvorio od vatre a njega od ilovače."</s>

<s>77.</s><s>"E, izlazi o­nda iz Dženneta! - reče o­n - "proklet da si!</s>

<s>78.</s><s>Moje prokletstvo će te do Sudnjeg dana pratiti!"</s>

<s>79.</s><s>"Gospodaru moj!" - reče o­n -  "daj mi vremena do Dana kada će o­ni oživljeni biti!"</s>

<s>80.</s><s>"Dajem ti" - reče o­n -</s>

<s>81."do Dana već određenog."</s>

<s>82.</s><s>"E tako mi dostojanstva Tvoga," - reče -  "sigurno ću ih sve na stranputicu navesti,</s>

<s>83. osim Tvojih među njima robova iskrenih!"</s>

<s>84.</s><s>"Istinom se kunem i istinu govorim" - reče Allah -</s>

<s>85. "sigurno ću sa svima, tobom i o­nima koji se budu poveli za tobom, Džehennem napuniti!"</s>

<s>86.</s><s>Reci: "Ne tražim ja od vas za ovo nikakvu nagradu i ja nisam izvještačen,</s>

<s>87.</s><s>Kur’an je doista svijetu cijelome opomena! -</s>

<s>88. i vi ćete uskoro saznati njegovu poruku!"</s>

<s>(Kur'an Časni)</s>

